***С Т Р А Т Е Г И Я***

****

***МОДЕРЕН УНИВЕРСИТЕТ –***

***МИСИЯ ВЪЗМОЖНА!***

**С Т Р А Т Е Г И Я**

**за**

**развитие**

на

Тракийски университет – Стара Загора

за периода 2016 г. – 2019 г.

Мандатната програма на Ректорското ръководство кореспондира със Закона за Висшето Образование, Закона за развитие на академичния състав и Националната стратегия за развитие на научните изследвания. В съдържателно отношение настоящият документ се основава на мисията на Тракийски университет и на стремежа на нашата академична общност да се развива като модел за качество на образование и наука, съвместявайки ролята и функциите на обществена институция с отношение към обществените процеси на национално и международно ниво.

Тракийски университет e форум на свобода, плурализъм, прозрачност и етични стандарти. Ние сме общност, която се развива и усъвършенства, добавя стойност към образователното пространство въз основа на интердисциплинарност, трансфер на знания и добри практики.

Бъдещето на Тракийски университет се гради върху нашия потенциал да съвместим автономност с отговорност, да бъдем обществено значими за нашата страна и регион, както и да се конкурираме и сътрудничим с партньорите ни на международно ниво.

Нашата стратегия се основава на четири основни принципа:

* Съвместяване на традиции и иновации в образователния процес;
* Научно-изследователска дейност с обществено значение и приложимост;
* Прозрачна и последователна административно-финансова политика;
* Кадрова политика, съответна на стратегическите цели на Тракийски университет.

1. **Учебна дейност**

**1) Привличане и подбор на качествени и мотивирани студенти**

* Поетапно въвеждане на он-лайн кандидатстване за специалностите в Тракийски университет.
* Актуализиране на съществуващи и разкриване на нови специалности с оглед повишаване конкурентоспособността на завършващите специалисти.
* Създаване на съвременни междудисциплинарни програми в образователно-квалификационна степен бакалавър и магистър.
* Разкриване на междууниверситетски магистърски програми с участието на български и европейски университети.
* Акредитиране на дистанционно обучение и по-широко въвеждане на електронно обучение в специалности на повече професионални направления.
* Привличане и стимулиране на докторанти и млади учени, като предпоставка за устойчивото развитие на научния потенциал на академичната общност.
* Разширяване на следдипломното обучение до обучение през целия живот и превръщане на ДИПКУ в Департамент за обучение през целия живот.
* Разширяване на обучението на английски език по бакалавърски и магистърски специалности, като се привличат повече студенти от Европейския съюз и трети страни.
* Използване предимствата на електронната интегрирана информационна система за осигуряване на възможност всеки студент да оценява качеството на преподаване и обективността на оценяване на знанията
* Активизиране на alumni за подпомагане и популяризиране на дейността на Тракийски университет и получаване на обратна връзка от практиката.

**2) Устойчиво повишаване на качеството на учебния процес**

* Устойчиво повишаване на качеството на учебния процес чрез програмна акредитация на специалности за ОКС и ОНС в повече професионални направления в Тракийски университет.
* Актуализация на учебните планове, съобразно нуждите на бизнеса и стандартите на Европейския съюз.
* Фокусиране върху извънаудиторната работа за самоподготовка на студентите и практически ориентирано обучение.
* Активно въвеждане на авангардни технологии в обучението и в клиничната практика.
* Организиране на открити лекции и обновяване на съдържанието на лекционните курсове, както и привличане на гост-лектори от водещи университети и от практиката.
* Активизиране на академичната система за контрол на качеството на обучение посредством система за външно (акредитации, рейтингово проучване) и вътрешно оценяване (стандарти, коригиращи действия, одити) на академичната подготовка.
* Непрекъснато повишаване на компетентността и педагогическите умения на преподавателите, въвеждане на нови актуални методи на преподаване.
* Увеличаване възможностите за чуждоезиково обучение на студентите по време на следването чрез включване изучаването на чужд език в учебните планове като избираема дисциплина.
* Мотивиране на студентите в неравностойно положение и социализация на младежи в риск за обучение в Тракийски университет.
* Прерастване на новосъздадения Национален център за професионално обучение и компетентност в Университетски център за компетентности по всички професионални направления.

**3) Практически ориентирано обучение**

* Извеждане на практически занятия от утвърдени представители на бизнеса, като участници в преподаването и споделяне на добри практики от опита им на действащи професионалисти.
* Въвеждане на практически задания в учебните програми на всяка дисциплина, като условие за придобиване на кредитите по дисциплинатa.
* Поддържане на постоянна обратна връзка с работодателите, при които работят възпитаници на Тракийски университет и проследяемост на реализацията им; създаване на база данни с информация за завършили и реализирали се студенти.
* Подпомагане провеждането на практическо обучение от Центъра за кариерно развитие, чрез разнообразяване различните практики и посредничество при професионалната реализация на нашите студенти.
* Увеличаване на договорите с водещи организации и фирми за професионален стаж на студентите.
* Създаване на възможности както за следдипломна реализация, така и за стажове и практики по време на обучение по специалностите и професионалното направление.
* Осъществяване на студентска мобилност в елитни сродни висши училища в страната и чужбина.
* Увеличаване на договорите с водещи организации и фирми за професионален стаж на студентите.
* Активно сътрудничество с фондации, научни и професионални съюзи, клубове, търговско-промишлената палата и други с цел предлагане на стипендии на студенти.
* Търсене на възможности за въвеждане на бизнес стипендии за студенти, от работодатели, с оглед започване на работа след дипломирането си.
* Създаване на Съвет на студентите за кариерно развитие към Центъра за кариерно развитие за ускоряване на професионалното им формиране и развитие.
* Стартиране на он-лайн система за подбор и кариерна ориентация на студентите по посока на нуждите на бизнеса.

1. ***Научноизследователска дейност***
2. ***Aктуализиранe на правила и наредби за организация на научноизследователската дейност в Тракийски университет, които включват:***

* Правила за условията и реда за изразходване на средствата, отпуснати целево от държавния бюджет за присъщата на Тракийски университет научна дейност за 2016 -2020 г.
* Система за оценка, наблюдение и отчитане на научните проекти.
* Правилник за развитието на академичния състав в Тракийски университет.
* Правила за организация на научно изследователската дейност в Тракийски университет.

1. ***Засилване на синергията между практика и наука с ясно изразена добавена стойност, по посока на обществените потребности и реалните бизнес тенденции***

* Финансиране с предимство на научноизследователска работа обвързана с бизнеса, решаваща конкретни проблеми на реалната практика.
* Поемане на решителен курс към акредитация/сертификация на основните университетски лаборатории, за осъществяване в тях на практико-ориентирани научни изследвания на високо равнище.
* Структуриране на научноизследователския капацитет на Тракийски Университет в стратегически клъстери, формиране на изследователски консорциуми с участието на бизнеса, участие на ръководни кадри от Тракийски университет в управлението на УМБАЛ.
* Закупуване на апаратура за научни изследвания, която да се ползва съвместно с УМБАЛ.
* Търсене на възможности за финансиране на Централната научна лаборатория на Тракийски университет с участието на лабораториите в отделните факултети чрез сключване на договори с потребители за извършване на научни и приложни изследвания.

1. ***Целево стимулиране на научното развитие***

* Създаване на организационни условия за провеждане на научните изследвания чрез формиране на научни колективи за разработване на актуални национални и регионални проблеми в областта на здравеопазването на хората и животните, екологията, безопасността на хранителните продукти, педагогиката, селекционната дейност и др.
* Създаване на академичен модел за развитие, постепенно изграждане и стимулиране на научно-изследователския потенциал от средите на студентите (ранно развитие на научен потенциал и култура), докторантите (докторантско и пост-докторантско обучение по приотетни интереси), младите учени (мобилност и участие в международни проекти за наука и обучение).
* Увеличаване броя на докторантите с цел изграждане на научен потенциал и кадрово обезпечаване на учебния и научноизследователския процес.

1. **Проектна дейност**
   1. ***Усъвършенстване на системата за управление и администриране на проектната дейност***

* Актуализиране на правилата и механизма за управление и администриране, включително в частта технологичен трансфер и управление на интелектуалната собственост.
* Създаване на система за мониторинг и оценка на: 1) научното развитие с индивидуален подход и мотивация според приноса на изследователя; 2) администрирането и управлението, с индивидуален подход и мотивация според приноса на администрацията.
* Провеждане на конкурси при ясни правила за целево финансово подпомагане на участието на колективи, преподаватели, докторанти и студенти в международни научни форуми.
* Регулярни работни срещи и семинари за популяризиране на финансиращи програми.
  1. ***Изготвяне на портфолио от научноизследователски проекти въз основа на интегрирана концепция за научно развитие, достъпни финансови схеми и изпълнение***
* Категоризиране на научните проекти – фундаментални изследвания (теоретично ориентирани), стратегически-ориентирани проекти (със социо-икономически ефект), проекти с план за комерсиализация (таргет групи и потребители на научния продукт).
* Приоритетно финансиране на проекти, формиращи школи в развитието на определено направление на науката.
* Конкурсно финансиране на публикуването на научни разработки в списания с импакт фактор.
* Въвеждане на конкурсно начало за финансиране на участие във форуми и специализации в чужбина за млади преподаватели, максимално използване на възможностите на Еразъм+
* Изграждане на инкубатори за иновации чрез сътрудничество между учени в различните научни направления и широк кръг заинтересовани страни – бизнес, регионална администрация и национални представителства, НПО и др.
  1. ***Активно участие в отворени процедури за финансиране на проектни предложения:***
* Международно сътрудничество за наука, обучение и обмен чрез разработване на съвместни научни проекти с университети от Балканите, Европа и Азия.
* Максимално участие с проекти по оперативна програма „Наука и образование за интелигентен растеж 2014-2020 г.“ и отворените операции: поддържане на рейтинговата система; студентски практики; студентски стипендии; подкрепа развитието на докторанти, постдокторанти, специализанти и млади учени; подкрепа на уязвими групи за достъп в нашия университет.
* Разработване на проекти, свързани с усвояването на европейски фондове в контекста на стратегията на Европейската комисия „Европа 2020” без увеличаване на административния персонал, но при съответно допълнително възнаграждение на ангажираните преподаватели и служители в проектите.

1. ***Работа със студентите***

* Активно включване и участие на студентите във всички сфери на академичния живот в Тракийски университет.
* Пълно зачитане правата на студентите при участието им в органите на управление.
* Методично и експертно подпомагане работата на студентските комисии, включително домсъветите в студентските общежития.
* Финансиране на Студентския съвет определен в Закона за държавния бюджет.
* Стимулиране участието на студентите в научни колективи и проекти, научни конференции и други форуми.
* Активно съдействие за художествено-творческата и спортна дейност на студентите.
* Активно сътрудничество с университетски спортен клуб „Тракия“.
* Oсигуряване на финансови средства за участие и поощряване на студентските спортни отбори и групи в национални и други форуми и изяви.

1. ***Библиотечна система и издателска дейност***

* Създаване на модерна и достъпна библиотечна база и пребазиране на Централната университетска библиотека.
* Модернизиране и развитие на автоматизираната библиотечно-информационна система като част от академичната и национална информационна инфрасТракийски университетктура. Осигуряване на свободен отдалечен достъп до библиотечни ресурси и услуги 24/7.
* Развитие на дигиталната компетентност на студенти, докторанти и преподаватели.
* Оптимизиране отпечатването и разпространението на учебни помагала с оглед по-добрата обезпеченост на студентите в процеса на тяхната подготовка.
* Повишаване видимостта на публикациите на преподавателите и докторантите чрез развитие на Електронния репозиториум на Тракийски университет и базата Научен архив.
* Осигуряване на достъп до качествени научни електронно информационни ресурси – електронни списания и книги.

1. ***Социално-битова сфера***
   1. ***Подобряване на условията за Тракийски университет, обучение и отдих***
   * Поетапно довършване санирането на всички корпуси на Тракийски университет.
   * Изграждане на многофункционална зала и довършване на строителството в студентски град.
   * Саниране сградата на ДИПКУ, на морфоблока на МФ и сградния фонд на ФТТ; надграждане на клиничната база с цел покриване на европейските стандарти.
   * Поддържане, завършване и реновиране на базите за почивка и спорт за целия академичен състав и за служителите на Тракийски университет.
   * Подобряване на водоснабдяването и качеството на питейната вода в сградите на университета.
   * Довършване на дейностите, свързани с проектите за енергийна ефективност.
   1. ***Нормативно регулиране на социално-битовите дейности:***
   * Завишаване на контрола към фирмите, извършващи строително монтажни работи (СМР) на сградите и помещенията в университета.
   * Ограничаване на свободния достъп на външни лица и автомобили до паркингите и зелените площи на университета, чрез подобряване на хоризонталната и вертикалната маркировка.
   * Оптимизиране работата на звената, отговорни за хигиенизирането на сградите и районите около тях.
   * Актуализиране на правилата за отдаване под наем на сгради, помещения и др. обекти, собственост на университета.
   * Създаване на фонд за неотложни и аварийни ремонти в университета.
   * Въвеждане на система за контрол на движението на собствените транспортните средства.
   * Да се разработи и приеме правилник за вътрешния трудов ред.
   * Проучване на възможностите за отдаване на обекти на концесия и публично-частно партньорство.
   1. ***Разширяване обхвата на здравни грижи и профилактичните прегледи на преподавателите и служителите в Тракийски университет.***
   2. ***Активен диалог със синдикатите.***
   3. ***Активизиране на дискусията в Съвета за социално партньорство и подписване на нов колективен трудов договор.***
2. ***Административна и финансова сфера***

***1) Увеличаване на притока от финансови средства***

* Привличане на чуждестранни студенти; работа на лабораториите с бизнеса; продължаващо обучение.
* Търсене на източници на финансиране в партньорство с Агенцията по заетостта към Министерството на Тракийски университета и социалната политика, с Регионалния инспекторат по образованието и с бизнеса по посока на възможности за обучение, специализация и квалификация.
* Компенсиране на недостатъчна натовареност с аудиторни занятия или намаляване на аудиторната заетост на преподаватели, активно работещи по научно-изследователски проекти с конкретен финансов резултат.
* Контрол и централизирана отчетност на приходите и разходите – довършване на процедурата по закупуване на централизиран счетоводен софтуер и внедряването му.
* Създаване на бюджетно-финансова комисия за проследяване разходването на постъпилите финансови ресурси.

1. Рационално разпределение на държавната субсидия при безусловна грижа за всички структурни звена и финансово подпомагане на специалностите с по-ниска държавна издръжка, както и рационализиране на разходите по основни приоритети.
2. Преструктуриране на губещите дейности в печеливши – УОС и някои лаборатории.
3. Постепенно и устойчиво нарастване на доходите и увеличаване на работните заплати с целенасочена подготвителна работа за всички групи длъжности и степени!
4. Постепенно въвеждане на диференцирано допълнително финансово стимулиране на преподавателите и служителите за приноси към дейността на университета.
5. ***Кадрова политика и повишаване на административния капацитет:***

* Създаване на система за планиране и подкрепа на кадровото развитие.
* Поддържане на непрекъсната връзка на ректорското ръководство с деканските и факултетните съвети;
* Поддържане на публичност на решенията на Академичния съвет.
* Усъвършенстване на методиката за обективна атестация на академичния състав чрез нейното широко обсъждане и приемане.
* Пълно въвеждане на интегрираната управленска информационна система по веригата катедра – факултет – ректорат – МОН.
* Динамизиране на централната университетска администрация – разписване на задълженията в задачи и срокове за изпълнение.
* Решително подобряване на административното обслужване на студенти и преподаватели; постъпателен график в работата на администрацията на деканатите, без прекъсване и в удобно време за студенти и преподаватели.
* Ежегодно допитване за одобрението за осъществяваното управление – ще си „сверяваме часовника” с надеждни социологически он-лайн сондажи.
* Недопускане на конфликти на интереси.

1. ***Протокол и връзки с обществеността***

* Широко популяризиране на цялостната дейност и укрепване на имиджа на Тракийски университет като устойчиво развиващо се престижно висше учебно заведение.
* Продължаване на интензивната работа, на тесните и непрекъснати контакти и изключително доброто сътрудничество с централната и местна власт, особено с ръководствата на МОН, МЗ, МЗХ, МРРБ, МИ, НАОА, общинските и областни ръководства на Стара Загора, Ямбол и Хасково.
* Продължаващо засилване и разнообразяване на медийното присъствие на университета - за привличане на повече студенти от България и чужбина.
* Поддържане на ползотворни комуникации с директорите на професионалните гимназии, които готвят бъдещи кандидат-студенти по специалности в нашия университет.
* По-широко отваряне на университета към гражданството и по-ефективно популяризиране на дейността му с цел повишаване на интереса за постъпване на нови студенти.
* По-широка видимост на Тракийски университет в международното образователно пространство чрез промотиране на образователните и научните ни постижения и академизъм.

*Стратегията за развитие на ТрУ е приета на заседание на Академичен съвет с Протокол № 3/02.03.2016 г.*